فیلمی سینەمایی کوردیی "کیسەڵەکانیش دەفڕن" Turtles Can Fly لە دەرهێنانی سینەماکاری بەئەزموونی کورد "بەهمەن قوبادی" کە بە نوێنەرایەتی هەرێمی کوردستان، تا ئێستا زیاتر لە 100 فێستیڤاڵی نێودەوڵەتی فیلم لە ئاستی دنیادا بەشداریی کردووە و زیاتر لە 50 خەڵاتی جیهانی  بۆ کوردستان بەدەستهێناوە و یەکێکە لە پڕشانازیترین فیلمەکان لە مێژووی سینەمای کوردستان و ئێران، بەمدوایانە لە لایەن ماڵپەڕی سینەمایی "ستار لۆکاڵ میدیا" Star Local Media لە لیستی 30 فیلمی بەرچاوی دژی شەڕیی سینەمای جیهاندایە کە تیایدا ناوی کۆمەڵێک شاکاری دەرهێنەرە ناودارەکانی سینەمای دنیا بەرچاو دەکەوێت، لەوانە: "ئستانلی کوبریک"، "میلیش فۆڕمەن"، "تڕێنس مالیک"، "چاڕلی چاپڵین"، "فڕانسیس فۆڕد کاپۆلا"، "ئۆلیوێر ئستۆن"، "پارک جان ووک"، "ئێرۆڵ مۆریس"، "ژان ڕێنوار" و ... .
لە وتارێکدا کە لە لایەن "کاترینا سیرۆتا" Katrina Sirotta نووسەر و ڕخنەگری سینەمایی لە ماڵپەڕی "ستار لۆکاڵ میدیا" Star Local Media بە مانشێتی "30 فیلمی بەرچاوی دژی شەڕ" 30great anti-war movies نووسراوە، هاتووە: ئستاکێر سەبارەت بە میژووی ئەو فیلمانەی کە ناوەرۆک، شێواز و چۆنییەتی دەنگ یا هەستی زۆر قورسی دژی جەنگیان هەبێت تۆژینەوەی کرد و 30 فیلم لە باشترینەکانی جیهانی دەستنیشان کرد و گرینگی ئه‌وتۆی پێدان.
لە درێژەی ئەم وتارەدا نووسراوە: چ فیلم گەلێک یارمەتی بینەری داوە کە ئاکامەکانی شەڕ وەبیربێننەوە و بۆچی ئاشتی ئێستاش ئامانجێکی گرینگە. چونکە شەڕ بابەتێکی ناخۆشە و بەردەوام لە مێژوودا جێی باسە. ئەم 30 فیلمەی کە هەڵبژێردراون لە شیکردنەوەی شەڕی جیهانی یەکەم تەنیا چەند مانگ دوای کۆتایی هاتنی جەنگ تا ڕەخنەی شەڕەکانی ئەم دوایانە و هەروەها بیرووبۆچوونە مۆدێڕنەکان سەبارەت بە ڕووداوە مێژوویەکان لە خۆ دەگرن.
لە بەشێکی دیکەی وتاری "کاترینا سیرۆتا"دا هاتووە: ئەم فیلمانە دەریدەخات کە چۆن دەرهێنەرەکان ڕێگای جۆراوجۆر بۆ کێشانی پەتەکانی دڵ و گەیاندنی پەیامەکانی خۆیان، بە کەڵک وەرگرتن لە دڕام بۆ بە وێنەکردنی نەهامەتییەکانی شەڕ یا تەنانەت هۆگرایەتی بە کۆمیک یا کۆمێدیان دۆزیوەتەوە. ئەم لیستە ئەو چیرۆکە خەیاڵاویی، ئەو فیلمانەی کە لەسەر ڕووداوە ڕاستەقینەکان، بەڵگەفیلم، فیلمە ئەنیمەیشنییەکان و تەنانەت فیلمە موزیکییەکان لە خۆدەگرێت و دەیسەلمێنێت کە ڕێگای جۆراوجۆر بۆ پێشکەش کردنی بابەتێکی بەهێز بوونی هەیە.
لە لیستی 30 فیلمی بەرچاوی دژی شەڕیی سینەمای جیهان، کۆمەڵێک شاکاری دەرهێنەرە ناودارەکانی سینەمای دنیا تیایدا بەرچاو دەکەوێت کە هەندێک لە داهێنەرەکانیان بریتین لە: "ئستانلی کوبریک"، "میلیش فۆڕمەن"، "تڕێنس مالیک"، "چاڕلی چاپڵین"، "فڕانسیس فۆڕد کاپۆلا"، "ئۆلیوێر ئستۆن"، "پارک جان ووک"، "ئێرۆڵ مۆریس"، "ژان ڕێنوار"، "پیتێر وایێر"، "ئابێل گانس"، "تیێری جۆڕج"، "مایکێل چیمینۆ"، "ئیسائۆ تاکاهاتا"، "ئلێم کلیمۆف"، "کۆن ئیچیکاوا"، "میخائیل کالاتازۆف"، "پیتێر دێیویس"، "پائۆل وێرهۆفێن"، "ڕۆبێرت ئاڵتمان"، "ئێدواڕد بێرگێر" و ... .
بۆ زانیاریی زیاتر:
